KINNITATUD
Tallinna Linnavolikogu Kantselei juhataja 19.09.2022  
käskkirjaga nr F2-7/13
LISA 3 	

Tallinna Linnavolikogu Kantselei
nõunik
ametijuhend												

1. Üldsätted
1.1  Nõunik on Tallinna Linnavolikogu Kantselei (edaspidi kantselei) koosseisu kuuluv töötaja, kellega sõlmib ja lõpetab töölepingu kantselei juhataja kooskõlastatult Tallinna Linnavolikogu esimehega (edaspidi linnavolikogu esimees).
1.2 Nõunik allub linnavolikogu esimehele ja kantselei juhatajale.
1.3 Nõunikku asendab linnavolikogu esimehe poolt määratud teenistuja.
1.4 Nõunik juhindub oma tegevuses riigi ja Tallinna õigusaktidest, kantselei põhimäärusest, kantselei töökorralduse reeglitest ja käesolevast ametijuhendist.
2. Töökoha eesmärk
Töökoha eesmärk on esimehe tööks vajaliku teabe kogumine ja süstematiseerimine ning esimehe abistamine tööülesannete täitmisel.

3. Põhinõuded:
3.1 vastavus Tallinna linna ametiasutuste palgajuhendiga kehtestatud nõuetele, sh kõrgharidus ja soovitavalt töökogemus avaliku sektoris;
3.2 eesti keele oskus kõrgtasemel ja ühe võõrkeele oskus kesktasemel ametialase sõnavara valdamisega;
3.3 tööga seonduvate riigi ja Tallinna õigusaktide tundmine;
3.4 kohaliku omavalitsuse toimimise aluste hea tundmine;
3.5 arvuti kasutamise oskus, sh töökohal vajalike teksti- ja tabeltöötlusprogrammide, vajalike andmekogude ning registrite kasutamise oskus;
3.6 hea suhtlemisoskus, oskus ennast suuliselt ja kirjalikult väljendada, analüüsi-, refereerimis- ning üldistusvõime omamine, oskus oma seisukohti ja arvamusi põhjendada;
3.7 algatusvõime ja loovus ning initsiatiivikus uute lahenduste väljatöötamisel ning võime iseseisvalt ja süsteemselt töötada, sh ka pingeolukorras;
3.8 kohusetunne, usaldusväärsus, meeskonnatöö, otsustus- ja vastutusvõime, sh suutlikus iseseisvalt vastu võtta otsuseid oma töökoha pädevuse piires ning võime ette näha otsuste tagajärgi ja vastutada nende eest.

4. Tööülesanded:
4.1 jälgib olulisi meediakajastusi ja sotsiaalmeedia postitusi ning koostab linnavolikogu esimehele igapäevaselt meediamonitooringu; 
4.2 kogub ja süstematiseerib esimehe tööks vajalikku informatsiooni;
4.3 planeerib ja korraldab linnavolikogu esimehe kohtumisi;
4.4 osaleb linnavolikogu esindusürituste ettevalmistamisel ja läbiviimisel;
4.5 vastab kirjadele ja avaldustele linnavolikogu esimehe või kantselei juhataja ülesandel.
4.6 Nõunik:
4.6.1 osaleb oma tööalaste teadmiste ja oskuste arendamiseks koolitustel;
4.6.2 teeb tööülesannete täitmiseks koostööd teiste teenistujatega;
4.6.3 hoidub tegudest, mis takistavad teistel töötajatel töökohustuste või ametnikul teenistuskohustuste täitmist või kahjustavad tema või teiste isikute elu, tervist või vara;
4.6.4 võtab osa istungitest, eestseisuse koosolekutest ning infotunnist, kui ei ole kokku lepitud teisiti;
4.6.5 täidab teisi linnavolikogu esimehe ja kantselei juhataja poolt antud ühekordseid tööülesandeid.
5.	Nõunik vastutab:
5.1 töökohustuste tähtaegse ja nõuetekohase täitmise eest;
5.2 nii töösuhte ajal kui ka pärast töölt vabastamist talle töö tõttu teatavaks saanud riigi- ja ärisaladuse, teiste inimeste eriliigiliste isikuandmete ja muu juurdepääsupiiranguga informatsiooni ning avalikustamisele mittekuuluva teabe hoidmise eest;
5.3 kantselei juhataja õigeaegse informeerimise eest tööülesannete täitmist takistavatest asjaoludest;
5.4 dokumentide ja tema kasutusse antud vara nõuetekohase hoidmise ja säilitamise eest.

6. Nõunikul on õigus:
6.1 saada Tallinna linna ametiasutustelt ja nende hallatavatelt asutustelt ning linna osalusega äriühingutelt, sihtasutustelt ja mittetulundusühingutelt teavet, andmeid ja dokumente, mis on vajalikud tööülesannete täitmiseks;
6.2 teha omapoolseid ettepanekuid kantselei töö paremaks korraldamiseks;
6.3 saada tööülesannete täitmiseks vajalikku tööalast koolitust;
6.4 kasutada tööülesannete täitmisel kantselei tehnilisi töövahendeid.

Olen tutvunud ja kohustun täitma.

……………………….…...……..
/allkirjastatud digitaalselt/